Sri Pentas

Sri Pentas merupakan pusat operasi penyiaran stesen-stesen televisyen dan radio milik Media Prima iaitu TV3, NTV7, 8TV, TV9, Kool 101, Fly FM, Hot FM, Eight FM dan Molek FM. Ia terletak di Bandar Utama, Petaling Jaya, Selangor berdekatan dengan 1 Utama.

Pada 1 Jun 1995, TV3 telah berpindah secara rasmi dari Jalan Liku Bangsar di Lembah Pantai, Kuala Lumpur hingga ke Sri Pentas Bandar Utama di Petaling Jaya, Selangor sempena ulang tahun TV3 yang ke-11.

Pada 22 Oktober 1996, Pusat Operasi TV3 di Sri Pentas Bandar Utama, Petaling Jaya, Selangor telah dirasmikan oleh Perdana Menteri Malaysia ke-4, Mahathir bin Mohamad pada bertepatan dengan tarikh hijriah 9 Jamadil Akhir 1417H selepas 143 hari meraikan ulang tahun TV3 yang ke-12 pada 1 Jun 1996 untuk menyatukan seluruh pengendalian saluran TV3 yang berpecah-pecah di merata Kuala Lumpur ke bawah satu bumbung.

Bangunan dan struktur di Selangor
Media Prima